อัพเดท! เกิดเหตุระเบิดแยกราชประสงค์-ไฟลุกรถยนต์-พบคนเจ็บจำนวนหนึ่ง
ด่วน! เกิดเหตุระเบิดแยกราชประสงค์-ไฟลุกรถยนต์-พบคนเจ็บจำนวนหนึ่ง
17 ส.ค. 2558

ผู้สื่อข่าวรายงานว่า เกิดเหตุเสียงดังคล้ายระเบิดบริเวณหน้าศาลพระพรหมแยกราชประสงค์และมีไฟลุกท่วมรถยนต์คันหนึ่ง ซึ่งรายงานเบื้องต้นพบว่ามีผู้บาดเจ็บนับ 10 รายจำนวนหนึ่งเนื่องจากเป็นบริเวณที่มีผู้คนพลุกพล่าน ขณะที่เจ้าหน้าทีตำรวจได้ปิดการจราจรรอบบริเวณดังกล่าว
สถานีโทรทัศน์ รายงานว่า เหตุการณ์ดังกล่าวมีผู้เสียชีวิตจำนวนหนึ่ง โดยขณะนี้มีร่างของผู้เสียชีวิตในที่เกิดเหตุเพิ่มเป็น 2 ราย พร้อมชิ้นส่วนร่างกายกระเด็นไปอยู่ใกล้ๆ กัน ขณะที่มีผู้บาดเจ็บมากกว่า 10 รายถูกส่งตัวไปยังโรงพยาบาลใกล้กับบริเวณดังกล่าว ขณะที่มีรายงานข่าวจากเจ้าหน้าที่ตำรวจระบุว่าจำนวนผู้เสียชีวิตอาจเพิ่มเป็นมากกว่า 5 ราย
ขณะที่มีรายงานข่าวที่ยังไม่ได้รับการยืนยันระบุว่า เจ้าหน้าที่ตำรวจสันนิฐานในเบื้องต้นว่าอาจเป็นวัตถุระเบิด เนื่องจากอานุภาพของความเสียหายรุนแรงมาก โดยแรงระเบิดทำให้ผู้ที่เดินผ่านไปมาทั้งนักท่องเที่ยวและคนไทยที่มีเป็นจำนวนมาก รวมทั้งผู้ที่เข้าไปไหว้สักการะภายในศาลพระพรหม รถจักรยานยนต์เสียชีวิตและได้รับบาดเจ็บ และรถยนต์ในบริเวณใกล้เคียงได้รับความเสียหายเกิดไฟลุกท่วม รวมทั้งรั้วของศาลพระพรหมได้รับความเสียหายค่อนข้างมาก 
 
 
ลำดับเหตุการณ์ระเบิดแยกราชประสงค์ 17 ส.ค .58
 
-เวลา18.55 น. เกิดระเบิดลูกแรก เป็นจักรยานบอมบ์ ที่แยกราชประสงค์
 
-ระเบิดลูกที่2 เป็นระเบิดแสวงเครื่องทีเอ็นที ที่บริเวณศาลพระพรหม
 
-และล่าสุดเจ้าหน้าที่พบระเบิดอีกลูก เป็นลูกที่3 ที่หน้าบริเวณห้าง เกษร พลาซ่า
 
-ยอดผู้เสียชีวิต ผบ.ตร.ยืนยัน 12 คน
 
 
 
 